ગુડમોર્નિંગ અમદાવાદ…..અને પછી જે સ્વરનો સૂરીલો સંગાથ શહેરવાસીઓ માટે શરુ થાય છે તે સતત સાથ આપતો રહે છે, ક્યાંયપણ કોઇપણ હેપનિંગ, સમાચાર, મોર્નિંગમંત્રની સારગર્ભિત વાત હોય કે હોય મજ્જાની વાત…હા, કદાચ તમે સમજી ગયાં હશો કે કોની વાત થઇ રહી છે. ચોક્કસ આ ધ્વનિત ઠાકરની જ વાત થઇ રહી છે. અમદાવાદમાં રેડિયો ચેનલ રેડિયો મિર્ચીની જ નહીં શહેરની ઓળખ બની ગયેલ આ યુવાનને દેશવિદેશમાં પણ ગુજરાતીઓએ આવકાર્યો છે. પ્રતિભાશાળી યુવાઓની મુલાકાતની શ્રેણીમાં આવો મળીએ અમારા અમદાવાદ ચીફ રીપોર્ટર પારુલ રાવલે લીધેલી મુલાકાતમાં રેડિયો જોકી ધ્વનિત ઠાકરને..